
A név egy fiktív kávécsaládot takar, aminek csomagolást terveztem. A csomagolás egyik fő eleme, hogy minden ország kávéjának kerestem egy - az országban élő - jellegzetes majomfajt.
 A tervezésnél az volt a célom, hogy a csomagolás minél kevesebb része kerüljön felbontás után egynesen a szemétbe. A külső papír dobozon belül egy fém doboz található, ami amellett, hogy a benne levő kávé minőségét is tovább megőrzi (kevesebb oxigént kap, mint például egy papír dobozban), a kiürülése esetén sem megy tönkre és használható tovább konyhai- vagy egyéb tárolóeszközként. A dobozban szemeskávé van, ami szintén a kávé aromájának hosszabbi megőrzését biztosítja, hiszen mindig csak annyit kell ledarálni, amennyit éppen el szeretnénk fogyasztani belőle.
Mindezek mellett szerettem volna a különböző kávékhoz valami kis kiadványt is mellékelni, amiben pár különleges  kávérecept lenne, illetve a csomagoláson lévő majomról egy rövid ismertető. Ehhez az ötlethez tudtam felhasználni a külső papír csomagolást. A dobozhoz belülről hozzávarrtam a füzet belső lapjait, aminek ezáltal a borítója a csomagolás 2 oldalából kitéphető perforált rész.
 



